“A veure qui aguanta més”\nEl taxi agreuja el col·lapse i Colau demana una hora per reservar els VTC\n4 min. Barcelona 21/01/2019 23:10\nGERMÁN ARANDA / ELISABET ESCRICHE / PAULA SOLANAS\n651x366 Quim Torra, president de la Generalitat, es va reunir ahir a la tarda amb els consellers Miquel Buch (a l’esquerra, Interior) i Damià Calvet (Territori). / QUIQUE GARCÍA / EFE Quim Torra, president de la Generalitat, es va reunir ahir a la tarda amb els consellers Miquel Buch (a l’esquerra, Interior) i Damià Calvet (Territori). / QUIQUE GARCÍA / EFE\nLa protesta dels taxistes es va escampar dilluns com una taca d’oli per tot Barcelona més enllà de la Gran Via i va acabar amb el líder d’Élite Taxi, Tito Álvarez, reunint-se breument amb Damià Calvet, conseller de Territori, després que aquest abordés la crisi amb el president de la Generalitat, Quim Torra, i el conseller d’Interior, Miquel Buch. La trobada no va aportar novetats, però aquest dimarts es tornaran a reunir.\nEl sector va recórrer bona part de la capital catalana per estendre les seves queixes contra el decret de la Generalitat. Des del departament d’Economia, passant per l’avinguda Paral·lel, la ronda Litoral i la plaça Universitat. La mobilització va acabar a la plaça Sant Jaume per pressionar Torra, reunit amb els consellers abans que s’hi sumés Álvarez. “Apreteu, apreteu!”, li cridaven amb sarcasme, recordant la frase de Torra als CDR. Segons la Guàrdia Urbana, prop de 2.000 conductors van assistir a la convocatòria. Els taxistes van cridar que són presos però “del carrer” i van desafiar el Govern: “A veure qui aguanta més”.\nDurant la jornada es van viure moments de tensió amb la Guàrdia Civil al port de Barcelona, quan centenars de conductors s’hi van dirigir per tallar els accessos i els agents els van barrar el pas. Hi va haver enfrontaments i cops de porra i, finalment, els taxistes van traslladar la mobilització. També van protagonitzar picabaralles amb els Mossos d’Esquadra a les portes del Parlament al matí.\nEn aquests dos enfrontaments van resultar ferides almenys sis persones, entre les quals tres mossos d’esquadra i un agent de la Guàrdia Civil. Els mossos van patir ferides lleus: un d’ells va rebre un cop d’ampolla al cap i els altres dos van patir contusions, mentre que el guàrdia civil va resultar ferit també al cap quan els taxistes intentaven trencar el cordó policial que hi havia al port. Segons un portaveu del cos, l’agent va rebre assistència mèdica a les instal·lacions del port, però a la tarda ja rebia l’alta tot i quedar en observació al seu domicili. La Guàrdia Civil va iniciar una investigació sobre els fets i ha obert diligències.\nEls VTC també protesten\nDurant el dia, els taxistes havien plantejat dirigir-se a l’avinguda Diagonal, on encara es concentren els conductors dels VTC, que han ocupat dos carrils d’aquesta artèria de la ciutat. Aquesta opció es va desestimar i els taxis van optar per concentrar-se a la plaça Sant Jaume. Precisament, ahir el sector dels VTC va celebrar que Territori es reunís ahir amb els seus representants. Tot i així, els portaveus del sector no van amagar que no els sembla bé la fixació de 15 minuts d’antelació per demanar un servei d’Uber o Cabify i que la seva intenció és asseure’s amb la Generalitat per renegociar el text.\nLa pugna del taxi i els VTC també ha provocat retrets entre l’Àrea Metropolitana de Barcelona -presidida per l’alcaldessa de Barcelona, Ada Colau- i la Generalitat. L’alcaldessa va demanar que per sol·licitar un cotxe amb llicència VTC calgui fer-ho amb “com a mínim una hora” d’antelació perquè hi hagi “una diferència real” entre aquest servei i el de taxi. Colau va definir com a “provocació” la proposta de Calvet, a qui va titllar d’“irresponsable” per haver aprovat un decret en què s’exigia un mínim de 15 minuts per fer la precontractació d’un Uber o un Cabify. “És evident que entre 15 minuts i 24 hores es pot arribar a una via intermèdia més sensata”, va insistir.\nÁlvarez va elogiar al vespre Colau, que també havia recordat que l’Àrea Metropolitana de Barcelona (AMB) va fer “un reglament pioner” per limitar la circulació de cotxes amb llicència VTC. Calvet, d’altra banda, va advertir que reforçar el transport públic mentre dura la vaga podria costar un milió d’euros al dia.


SomDocents - Altes capacitats - Cursos reconeguts, formació permanent per al professorat y formació online\nDel 1 al 22 de juliol\nL’objectiu principal d’aquest curs és comprendre què implica presentar altes capacitats en l’àrea cognitiva, creativa, socioemocional i d’aprenentatge per tal de promoure l’educació inclusiva malgrat la variabilitat individual.\nAmb aquest curs volem oferir una sèrie d’indicadors a nivell cognitiu, social i afectiu que ens permetin detectar l’alumnat amb altes capacitats i conèixer alguns instruments d’avaluació i eines d’observació a l’aula.\nEn aquesta activitat s’ofereixen recursos psicoeducatius que permeten potenciar les capacitats d’aquests alumnes malgrat la diversitat dins l’aula i es treballa l’aplicació d’unes pautes d’intervenció psicoeducatives que faciliten el desenvolupament de les seves capacitats metacognitives i fomenten la seva motivació.\nEl curs Atenció a la diversitat: Altes capacitats comptabilitza per acreditar el perfil d’atenció a la diversitat de l'alumnat. Està incorporat a la llista de cursos de formació i programes d'innovació educativa, aprovada mitjançant resolució del director general competent en matèria de professorat. Es té en compte per a l'acreditació de cadascun dels perfils professionals del Departament d'Educació de la Generalitat de Catalunya.\nAl portal web del Departament d’Educació podeu consultar l’aplicatiu de perfils professionals.\nAplicatiu de perfils professionals\nTé una durada de 30 hores estructurades en 3 setmanes, amb un preu de 50€.\nL’horari el marques tu, ja que pots accedir al campus virtual i treballar-hi quan ho necessitis. Durant el curs es realitza una avaluació continuada amb activitats autoavaluatives, intercanvi d’opinions als fòrums i un qüestionari final de satisfacció.\nPer obtenir el certificat amb la qualificació APTE és necessari realitzar totes les tasques del curs satisfactòriament.\nÉs un curs reconegut pel Departament d’Educació de la Generalitat de Catalunya segons l'ordre ENS/248/2012 per la qual s’estableix que el màxim d’hores que es comptabilitzen haurà de ser de 10h de formació no presencial a la setmana.\nImpartir la docència i dur a terme l'atenció directa amb metodologies d'aula que es considerin més idònies per atendre la diversitat dels alumnes.\nConèixer els principals conceptes que faciliten la comprensió de la variabilitat del comportament de l’alumnat amb altes capacitats.\nReconèixer els alumnes amb altes capacitats per millorar el procés d’ensenyament i aprenentatge.\nProporcionar tècniques i recursos per facilitar la interactivitat dins l’aula atenent a la diversitat individual.\nProporcionar estratègies d’actuació atenent a l’etapa del desenvolupament vital.\nRealitzar el seguiment de l'evolució dels alumnes amb necessitats educatives específiques.\n1. Marc conceptual. Les altes capacitats -> s’introdueixen tots aquells conceptes (estil cognitiu, creativitat i intel•ligència emocional) de la variabilitat humana individual que diferencia a les persones amb altes capacitats. Així mateix, se’n parla de la motivació i la personalitat. Per acabar, se’n parla de les implicacions de la interactivitat a l’aula i de la repercussió d’aquesta en l’aprenentatge dels alumnes d’altes capacitats.\n2. La interactivitat amb alumnes d’altes capacitats -> s’ofereixen indicadors per reconèixer els alumnes d’altes capacitats atenent a dos criteris diferents: l’etapa del desenvolupament i els problemes psicosocials. Mentre els primers fa referència a aquelles fites del desenvolupament que sobresurten del marc normatiu del desenvolupament, els segons fan referència a les problemàtiques que es poden presentar en aquests alumnes quan no es respon adequadament a les seves capacitats. Per últim, hi ha un apartat d’avaluació que reflecteix aquelles eines que permeten valorar les altes capacitats d’aquests alumnes: les taules d’observació i els tests estandarditzats.\n3. Intervenció psicoeducativa amb alumnes d’altes capacitats -> es proporcionen estratègies psicoeducatives que permeten atendre a les necessitats dels alumnes d’altes capacitats. Per una banda, es donen unes pautes d’intervenció generals que responguin a les necessitats específiques d’aquests alumnes i, d’altra banda, algunes estratègies més específiques atenent a l’etapa del desenvolupament.\nMarc conceptual. Les altes capacitats\nLa interactivitat amb alumnes d’altes capacitats\nIntervenció psicoeducativa amb alumnes d’altes capacitats\nConcepte i característiques del TDAH\nDiagnòstic, avaluació i tractament del TDAH\nResposta educativa. Estratègies i intervenció del TDAH\nUn Sistema Educatiu Inclusiu\nMesures i suports per a l’atenció educativa\nEls Trastorns d’Aprenentatge\nLa Teoria de les Intel·ligències Múltiples de Howard Gardner\nDetecció i avaluació de les intel·ligències múltiples\nEstratègies educatives per al desenvolupament de les intel·ligències mútliples


Animals en Perill d'Extinció que Trobaràs a Faltar ♻\nMés de 32.000 espècies, incloent vegetals, estan en perill d’extinció i algunes les trobaràs a faltar. El titular sembla graciós, però no ho és. Més de cinc mil espècies d’animals es troben amenaçades actualment. Quins animals estan en perill d’extinció a Europa? Espècies invasores de manera accidental o intencionada alteren la cadena tròfica. Podria ser l’espècie humana la propera a extingir?\n1 Què és una Espècie en Perill d’Extinció?\n2 Les Espècies Amenaçades a Nivell Mundial\n3 La Unió Internacional per a la Conservació de la Naturalesa\n4 La Llista Vermella de la UICN\n5 Espècies increïbles en Perill Crític d’Extinció: Exemples 2021\n5.1 Camaleó de Tarzan\n5.2 Tauró Martell Comú\n5.4 Ós Rentador de Cozumel\n5.6 Pangolí Malai\n5.7 Iguana del Carib\n5.9 Tarántula Blava\n5.10 Macaco Negre de Sulawesi\n6 Animals en Via d’Extinció i Vulnerables a Europa 2021\n6.1 Foca Monjo del Mediterrani\n6.2 Llangardaix Gegant de la Gomera\n6.3 Llagosta Pal de Palma\n6.4 Linx Ibèric\n6.5 Sargantana Pallaresa\n6.6 Ferreret Balear\n6.7 Ós Bru del Pirineus\n6.8 Mantis Nana\n6.9 Àguila Imperial Ibèrica\n7 Les Cinc Grans Extincions Massives del Planeta Terra\n8 Llista d’espècies d’animals extints prop de Catalunya\n8.1 Espècies animals que s’han extingit recentment\nQuan algunes espècies d’animals o vegetals corren el risc de desaparèixer perquè queden pocs membres o unitats, se’ls denomina en perill d’extinció. Les causes poden ser naturals, pel clima o per culpa de l’acció de l’home. Hi ha diferents nivells, segons la gravetat.\nLes 9 Categories del Baròmetre:\nNo avaluat (NE)\nS’anomena espècies amenaçades a la suma de les espècies vulnerables (VU), en perill d’extinció (EN) i en perill crític d’extinció (CR).\nLes Espècies Amenaçades a Nivell Mundial\nL’activitat humana i la deforestació tenen un impacte negatiu sobre la biodiversitat. Cada dia més espècies corren el risc de desaparèixer a l’actualitat.\nQuan pensem en animals en perill d’extinció, el primer que ens ve al cap és l’ós polar de l’Àrtic. Actualment està classificat com a espècie vulnerable, com els coales. Els amfibis, com gripaus, granotes i salamandres, podrien ser les primeres espècies a desaparèixer, sobretot a la Mediterrània. El declivi massiu de la població d’amfibis posa en risc la biodiversitat global.\nCal prioritzar els esforços en la conservació d’espècies amenaçades ja que sembla impossible salvar a totes. Quan el canvi climàtic comenci a enfonsar ciutats costaneres sota el mar ja serà massa tard. L’espècie humana pot extingir-se en poques dècades, encara que sembli impossible. També ens semblava impossible una pandèmia com el Covid-19.\nEt pot interessar: Sostenible o Sustentable, Quina diferència hi ha?\nLa Unió Internacional per a la Conservació de la Naturalesa\nLa Unió Internacional per a la Conservació de la Natura UICN és l’autoritat mundial sobre l’estat del món natural i les mesures necessàries per salvaguardar-lo. Ajuden a la societat a conservar la diversitat i assegurar un ús sostenible dels recursos naturals. Treballa activament en la promoció de l’Objectiu 11 d’Aichi sobre espècies amenaçades. És l’autoritat mundial que decideix les mesures necessàries en els Parcs Nacionals.\nLa Llista Vermella de la UICN, també anomenat Llibre Vermell, és el baròmetre de vida més complet, la font d’informació més exhaustiva del món sobre l’estat global de conservació d’espècies d’animals, fongs i plantes.\nAnimals que estan en perill d’extinció per famílies:\n41% dels amfibis\n34% de les coníferes\n33% dels esculls de coral\n30% dels taurons i ratlles\n28% dels crustacis seleccionats\n26% dels mamífers\n14% de les aus\nEspècies increïbles en Perill Crític d’Extinció: Exemples 2021\nAquesta és la nostra selecció d’animals que estan en via d’extinció (espècies en Perill Crític) i que potser els trobaràs a faltar.\nCamaleó de Tarzan\nCamaleó de Tarzan (Calumma Tarzan), és una espècie de llangardaix de la família Chamaeleonidae de Madagascar. Es presumeix que la població està disminuint i severament fragmentada.\nTauró Martell Comú\nEl tauró martell comú (sphyrna lewini) pateix un continu declivi d’individus madurs.\nLa tortuga angonoka (Astrochelys yniphora) és una tortuga Cryptodira de nord-est de Madagascar. Aquesta espècie té una distribució molt petita.\nL’ós rentador de Cozumel (Procyon pygmaeus) és una espècie de mamífer carnívor de l’illa de Cozumel davant de la costa de la península de Yucatán de Mèxic.\nLa marmota de Vancouver (Marmota vancouverensis) és una espècie de rosegador esciüromorf de la família Sciuridae endèmica de les terres més altes de l’illa de Vancouver al Canadà.\nEl pangolí malai (Manis javanica) és una espècie de mamífer pholidota de la família dels mànids del Sud-est Asiàtic.\nIguana del Carib\nLa iguana del Carib (Iguana delicatissima), també iguana antillana o iguana de les Antilles Menors és una espècie d’iguànid.\nL’anguila, anguila cabot o anguila cabotera (Anguilla anguila) és una espècie de peix molt comú al nord de l’oceà Atlàntic i a tots els mars del continent europeu.\nLa taràntula blava (Poecilotheria metallica) és una espècie de taràntula de color blau metàl·lic brillant. Viu al centre sud de l’Índia. Molt bonica, però no vull trobar-me-la.\nEl macaco negre de Sulawesi (Macaca nigra) és una espècie de primat catarrí de la família Cercopithecidae endèmica de les selves de nord de l’illa indonèsia de Célebes i illes adjacents.\nAnimals en Via d’Extinció i Vulnerables a Europa 2021\nSelecció d’alguns animals que estan en via d’extinció al Sud Oest d’Europa i que potser els trobaràs a faltar.\nEn perill crític (CR):\nLa foca monjo del Mediterrani, també coneguda com a foca mediterrània, foca captuxina, foca frare, llop marí, bou marí, vaca marina, vedell marí o vell marí (Monachus monachus) és una espècie de mamífer pinnípede de la família dels fòcids. El 2015 s’estima que sobreviuen menys de 700 individus.\nEl llangardaix gegant de la Gomera (Gallotia bravoana) és una espècie de llangardaix endèmica de l’illa de la Gomera, a les Illes Canàries.\nLlagosta Pal de Palma\nLlagosta pal de Palma (Acrostira euphorbiae) viu a l’illa de La Palma a les Illes Canàries.\nEn Perill (EN):\nEl linx ibèric (Lynx pardinus) és una espècie de mamífer carnívor de la família Felidae, endèmic de la Península Ibèrica.\nLa sargantana pallaresa (Iberolacerta aurelioi) es troba en una petita àrea a més de 2000m d’alçada (Pica d’Estats, Mont-roig i Coma Pedrosa-Tristaina-Serrera) entre Catalunya, Andorra i França.\nEl ferreret Balear (Alytes muletensis) és un petit anur de la família Alytidae endèmic de les Balears, concretament de l’illa de Mallorca. És molt simpàtic.\nÓs Bru del Pirineus\nL’ós bru (Ursus arctos) encara que té un risc baix a la resta del planeta, va estar a la vora de l’extinció als Pirineus. Des de 1996 es treballa en la reintroducció i s’estima que actualment viuen més de 60 exemplars adults. L’ós bru mediterrani i pirinenc està catalogat com a vulnerable segons la llista vermella.\nMantis nana (Ameles limbata) és una espècie de mantis de la família Mantidae de les Illes Canàries.\nL’àguila imperial ibèrica (Aquila adalberti) és una espècie d’au falconiforme de la família Accipitridae. És una de les aus endèmiques de la Península Ibèrica.\nSi vols conèixer més, aquí tens la llista d’espècies completa.\nLes Cinc Grans Extincions Massives del Planeta Terra\nCinc catàstrofes d’immensa envergadura han ocorregut al nostre planeta que van comportar extincions massives.\nExtinció entre el Ordovicià i el Silurià. Fa uns 440-445 milions d’anys.\nExtinció del Devonià. Fa entre 360 i 375 milions d’anys.\nExtinció entre el Permià i el Triàsic. Fa uns 250-252 milions d’anys.\nExtinció entre el Triàsic i el Juràssic. Fa uns 200-210 milions d’anys.\nExtinció entre el Cretaci i Terciari. Fa uns 65-66 milions d’anys.\nActualment podríem trobar-nos davant la sisena extinció, posant en risc la supervivència de molts éssers vius segons els científics del Medi Ambient. Podria ser per culpa dels humans? La nostra espècie també és candidata a l’extinció.\nLlista d’espècies d’animals extints prop de Catalunya\nAquesta és la llista dels animals extingits a la península ibèrica i França segons la llista vermella (2021).\nEspècies animals que s’han extingit recentment\nEscarabat de terra, Calathus extensicollis\nGarsa de mar canari, garsa de mar canària\nMol·lusc, Islamia Ateni\nCaragol terrestre, Leiostyla lamellosa\nPeix de riu, Coregonus fera\nCorégon morrut, Coregonus oxyrinchus\nPeix de llac, coregonus bezola\nPeix de llac, Coregonus hiemalis\nCaragol, Bythinella gibbosa\nEscarabat, Siettitia balsetensis\n4 comentaris a “Animals en Perill d’Extinció que Trobaràs a Faltar”\n9 novembre 2020 a les 19:17\nPer la nostra culpa estem matant els animals. Si no reaccionem ara, no existiran i perdrem els animals que ens agraden.\n9 novembre 2020 a les 20:15\nGràcies Zac pel teu comentari.\n2 abril 2021 a les 9:02\nVivim al Eden, pero no som sers inteligents, som una plaga inmensa de llagostes, grases i brutes que s’ho mengen tot i que es barallen entre elles per mes i mes. Creiem que ens ho mereixem tot. Competim amb el mar, per agafar més i més cada dia, i anem guanyant una lluita salvatge. El dia que guanyem, ho haurem perdut tot. Fins que ja no hi haurà res a salvar, i ja no tindrem Eden. Hem de salvar el mar, per salvar el aire i per salvar la vida.\nComençant per deixar de menjar peix.\n2 abril 2021 a les 9:13\nEl autèntic perill de extinció està al mar i ens queda poc temps.\nSón més de 93 milions de tones de captures a l’any. Segons l’Organització per a l’Agricultura i l’Alimentació (FAO), tres de cada quatre espècies amb valor comercial ja estan afectades per la sobrepesca i, el que és pitjor, encara no se sap quant trigaran a recuperar-se. En aquest sentit, un estudi publicat fa alguns anys per la revista Science donava resposta a aquesta incògnita: si no es reverteix la situació, el 2050 hauran desaparegut la major part d’espècies que avui es consumeixen.


Amanida imperial de Couscous | Recepta de cuina de Salvador Colomer Costa - RECEPTES.CAT\nPer l'el·laboració del couscous:\n2 gots de couscous\n2 gost d'aigua o de brou vegetal\nun rajolinet d'oli d'oliva\nFormatge Feta tallat a daus\nOlives negres de Terol\nUnes branquetes de coriandre\nCollera de fusta\nEl·laborarem primer el couscous. Escalfarem al foc una paella gran i quan estigui calenta li posarem el couscous i el torrarem anant en compte que no es cremi. Quan hagi agafat el color torrat, apagarem el foc. En una olla petita escalfarem l'aigua o el brou vegetal amb un polsim de sal, un rajolinet d'oli i una nou de mantega. Quan entri a bullició apagarem el foc i al cap d'un minut ho afagirem a la paella amb el couscous. Remanarem amb una cullera de fusta fins que el couscous s'hagi begut tot el líquit. Deixarem que es refredi i anirem remenant de tant en tant per tal que no s'enganxi.\nEn un morter picarem la dent d'all amb un polsim de sal i li afagirem una cullerada d'oli d'oliva i el suc de la mitja llimona i remanarem amb la ma de morter fins que quedi tot ben barrejat. Ho afagirem al cous cous i ho remanarem ben bé. Passarem el couscous a un bol per amanides que serà el que utilitzarem per a servir. El posarem una estona a la nevera.\nAgafarem el pebrot vermell escalivat una vegada fred, el pelarem, li treurem les llevors i el talarem a tires d'uns dos centémetres d'ampla i les tallarem a daus d'uns dos centímetres de llarg. Ho agagirem al couscous i ho barrejarem tot.\nPelarem el cogombre, li treurem la part de les llevors i tallarem la part dura a daus. L'afagirem al couscous i tornarem a barrejar. Afagirem el formatge Feta tallat a daus i les olives de Terol. Barrejarem de nou tots els ingredients. Per acabar, afagirem les branquetes de cibulet i de coriandre tallades a daus petits, afagirem un rajoliet d'oli i rectificarem de sal.\nPosarem el bol amb l'amanida a la nevera i ho deixarem refredar una mitja hora.\nPer a inflar el couscous: una mesura de couscous per una d'aigua. Tinc comprovat que la mesura per a dues persones és la d'un got de couscous.\nRecomano deixar reposar l'amanida una estona a la nevera abans de servir-la per tal que es mesclin tots els sabors.\nEtiquetes: Couscous Afegir etiqueta\nEnllaça aquesta recepta: Receptes.cat/recepta2550


25 setembre 2020 19:54\nEl passat cap de setmana va tenir lloc a Denver la Convenció del «Green Party» (El partit verd nord-americà), que va designar Ralph Nader com a candidat a les eleccions presidencials que s'han de celebrar el mes de novembre vinent. La candidatura de Nader, que ha aconseguit desplaçar l'ultraconservador Pat Buchanan del lloc de tercer en discòrdia en la cursa presidencial, ha aixecat al país una important expectativa. Ralph Nader, de seixanta-sis anys, és un bon candidat. És un històric activista de la defensa dels drets del consumidor i és, sobretot, un dels principals inspiradors de les protestes davant la passada cimera de l'Organització Mundial de Comerç a Seattle. Representa, per tant, un referent polític vàlid per al conjunt de moviments ciutadans (sindicals, ecologistes, de defensa dels indígenes, de defensa dels drets humans...) que posen en qüestió la mundialització del capitalisme incontrolat.\nRalph Nader ha entrat en campanya atacant allò que de més sagrat hi ha al sistema polític nord-americà: el poder immens de les grans empreses. En un país on les donacions empresarials per campanyes electorals estan institucionalitzades, la seva renúncia a rebre cap d'aquestes aportacions i la seva proposta de prohibir-les són provocacions ben saludables. Nader ha dit, a més a més, que si demòcrates i republicans defensen un sistema de defensa anti-míssils inviable, perillós i car (el conegut com a Guerra de les Galàxies) és perquè les empreses que hauran de construir el sistema són importants finançadors de les campanyes de tots dos partits. Amb aquesta capacitat per posar el dit a les ferides de la democràcia nord-americana, no és estrany que el candidat Nader hagi suscitat interès.\nEl discurs de Nader és lluny de l'ecologisme ingenu i una mica «hippy» que de vegades s'atribueix als seus compatriotes. Destaca, abans que res, per l'accentuat contingut social del seu programa, que fa de la defensa d'un sistema públic de salut i de la proposta d'un sistema fiscal distribuïdor de la riquesa els seus temes centrals. Nader és conscient que no tothom, en la societat nord-americana, és feliç amb la desigualtat brutal que hi ha entre els seus rics, els més rics del planeta, i els seus pobres, que tenen índexs de benestar humà propis de països del Sud. I és conscient que no tothom és favorable a la campanya electoral que fa Bush amb les seves execucions, i per això s'oposa tant a la pena de mort com a la proliferació d'armes de foc.\nLa candidatura de Ralph Nader (i, no ho oblidem, de la candidata a vicepresidenta, l'activista indígena Winona LaDuke) representa una novetat genuïna en el panorama etern de republicans i demòcrates, en l'avorrida disjuntiva entre coca-cola i pepsi-cola. Alguns sondejos d'opinió recents li donen una previsió de suport electoral del set per cent. Si es confirma un resultat així (i encara que sigui finalment una mica més baix) estarem davant d'un fet la importància del qual no es pot menysprear: la consolidació a l'única superpotència del món (econòmica, política, militar, cultural) d'una força política alternativa i a l'alçada dels reptes dels temps.


14 de setembre de 2020 - 12: 53\nA partir d'aquesta tarda, es reobre a el públic la pista municipal d'atletisme. L'entrada serà per la porta de el Centre Esportiu. Per raons de seguretat, es prohibeix accedir i romandre a les grades.\nPer fer ús, cal seguir, entre altres, les normes següents:\n- Té prioritat l'ús de l'alumnat de l'Escola Municipal d'Atletisme\n- Només es pot accedir amb calçat esportiu o sabatilles de claus d'atletisme\n- El carrer 8 és el reservat per a les persones usuàries no professionals\n- Restringit l'ús del carrer 1\nFranc Beneyto diu:\n15 setembre, 2020 a les 7: 39 am\nEl més fort és que els conserges de el poliesportiu s'han assabentat d'aquesta "reobertura" llegint aquesta notícia i no perquè se'ls hagin comunicat res directament des del mateix ajuntament ...\nExisteix la regidoria d'esports o és mera comparsa?\nCom sempre a Dénia l'esport és pura xaranga per als polítics, siguin del color que sigui. Encara no he conegut a Dénia un regidor d'esports que hagi valgut la pena '' CAP !! I porto més de 30 anys vinculat a l'atletisme a Dénia.\nHan parlat els polítics amb els que portem tota la vida practicant i ensenyant atletisme als nostres ciutadans? Imagineu la resposta ... Si no parlen amb els conserges que són els que estan a peu de pista vetllant per les nostres instal·lacions van a parar-se a parlar amb nosaltres ...\nQuan li vaig preguntar a l'conserge que hi havia ahir tarda al poliesportiu per les normes d'ús, horaris, de la pista .... m'ha respost "Franc, m'he assabentat d'aquesta reobertura perquè m'ho ha dit l'entrenador de l'Dianium. Li he preguntat al nostre responsable i aquest li ha preguntat a el regidor Què fem? .. La resposta de el regidor ha estat: vosaltres obriu la porta i au !! "\nJoan gilabert diu:\n18 setembre, 2020 a les 1: 09 am\nLamentable Frank i molt patètic el teu comportament. Ficar pel mitjà als treballadors de l'poliesportiu en els teus persecucions polítiques no té nom. Llegeixo aquesta notícia passades unes hores d'una conversa mantinguda aquesta tarda amb tu. I si, ara sí que el tinc en compte. No tens ni idea de les interpretacions que es poden fer de les teves palabras.Lamentable Frank i molt.


Formats de cursos d'anglès per a empreses - Merit School\nFormats de cursos d’anglès\nPàgina inicial/Anglès per a empreses/Formats de cursos d’anglès\nDISPOSEM DE DIFERENTS FORMATS DE CURSOS D’ANGLÈS.\nCada empresa és diferent i respon a uns objectius institucionals concrets. Per això, a Merit School disposem de diferents formats de cursos en anglès que responen a les necessitats de cada tipus d’empresa i empleat, focalitzant-nos en el nivell d’anglès de cada treballador i en els seus objectius lingüístics.\nPer a saber quin format en anglès és el més adequat, cal fer una avaluació prèvia on s’analitzaran tots els factors que influeixen la presa de decisions empresarial: el finançament i l’estructura dels cursos.\nLes classes d’anglès poden ser en format presencial, blended o online, sempre proveïnt als nostres alumnes d’una eina essencialment pràctica, de màxima utilitat en els seus negocis, viatges i relacions (Actualment el format presencial es realitza a través de l’Aula Virtual).\nCursos intensius d’alemany


cuina – Pàgina 2 – blandamaraviajes\nTot i el dia nuvolós, vam anar a Palamós, feia poc temps que havíem estat per informar-nos del vaixell pirata, però això es una altre historia.\nVam arribar per dinar, volíem anar a la taverna La Pepa Caneja, però sols obria de divendres a diumenge, hi això que ja tothom es prepara per la Setmana Santa, tret de sortida de la temporada d’estiu.\nEns decidim per el restaurant La Menta, força recomanable, acollidor, ben ates, els plats de qualitat i ben presentats per 16.5 euros.\nDe primer vam escollir Macarrons amb cua de toro i parmesà i Croquetes de bacallà.\nDe segon verat amb verdures i un preparat de Cansalada a quin mes bo.\nPostres coulant amb nous i plàtans amb galeta i gelat. Ole!!!!!!\nDonem una volta, trobem l’oficina de turisme oberta, ens recomana la subhasta de peix, genial, perquè la finalitat del viatge, estava al costat de “l ‘Espai Peix/Museu del mar”.\nEs força interessant veure la subhasta de peix i com, ja al costat, el venen les peixateres, mes fresc, difícil……\nEntrem a l’ Espai Peix, pugem a l’aula, podem veure la subhasta, entrem i ja veiem tot preparat per cuinar. En Ramon “fogoner” i ex-pescador, mestre de la sessió te l’iniciativa. Som a les seves mans.\nFa un verat escabetxat, i gatets amb romesco. Estaven bons els dos tastets.\nEls gatets, taurons petits, molt assequibles i gustosos, perquè aquí a l’ Espai Peix es promocionar el peix de qualitat, poc conegut, i de bon preu.\nEn el cicle “Mestres dels Fogons” esta previst, que el 21 d’Abril parlin dels productes de l’Alt Empordà i denominació d’origen, però d’ això ja en parlarem.\nDesitjo, que sigui una bona proposta, no us penedireu.\nI ara nomes queda desitjar-vos un somriure per la setmana i esperar comentaris, i si us agrada, ho compartiu.\n20 Març, 2016\t 0\nBé els carres de Blanes, els van decorar de bruixes, ho van fer els nanos dels instituts, van quedar bé.\nLes parades d’artesans i com no? els restaurants, tots van participar en la fira de les Bruixes fen un menú de nit molt adient.\nNosaltres a casa fem panellets:\n200 gr. d’ametlla molta\nHo mescles tot i ho deixes a la nevera, després li poses la clara d’ou i els pinyons (a mi em cauen), els pintes amb el rovell de l’ou i cap al forn, en treure’ls cal es refredin i estan molt bons.\nEn aquesta nova secció us vull recomanar restaurants; em aquest cas “Melangies”en el carrer Hospital 20-23 del centre de Blanes. Això us permetrà viure l’ambient del cor de la vila. Esta molt bé de preu i té una bona cuina.\nBé avui el meu post és molt curt no sortirà amb el seo però us serà de gran utilitat.\nBé, ja veieu que el que vull es desmiticà que les viles marineres només són maques a l’estiu, mes pels meus posts, veieu que tenien moltes activitats que els fa atractives tot l’any.\nBé només em resta dir-vos veniu i gaudir d’aquesta vila cada temporada, sempre us sorprendrà. No us penedireu.\nVos prego els vostres comentaris\n8 Novembre, 2015\t 0\nL’exposició “Menús de guerra” a Blanes, tenia un perquè que us desvelaré. Comença a Barcelona, es itinerant. En la seva inauguració vam escoltar com comença la cuina catalana amb cuiners de prestigi com Ignasi Domènec, que es va formar a Madrid, Paris i Londres on va treballa amb cuiners de prestigi . El professor Capo que feia cuina vegetariana i macrobiòtica (era naturalista). I Joan Vila (de Blanes) la seva família ha cedit molta documentació, receptes, fitxes, etc. Aquest darrer va treballar, com cuiner, als Magatzems Jorba, si ja existien, molts anys mes tard serien Jorba Preciados, avui Corte Ingles, però això és una altra historia.\nJoan Vila va crear “Les Faves a la Blanenca”, que vam poder tastar acompanyades de cava Laviret, per cert boníssimes, de cuinar-les es va encarregar al restaurant “La Balma” que esta ben aprop de La Casa Saladrigas on fan l’exposició.\nLa Generalitat els va encarregar dissenyar menús de subsistència, per afrontant la manca d’aliments basics per evitar malalties, i aprofitar tots els recursos, ja que tot era difícil i coses bàsiques com els ous eren molt cars (50 pessetes).\nEl Ritz es va convertir en menjador popular. Si tothom parla de la guerra, mes ningú pensa que menjaven per tirar endavant. I la postguerra , si la gent dels anys 40 va tindre molta imaginació per poder sobreviure.\nSols em resta dir-vos veniu a Blanes fins al 28 de novembre i visiteu-la, val la pena, per comprendre l’evolució de la Cuina Catalana, i l’adaptació a les necessitats. Això sempre l’ha destacat, i en son proba els seus cuiners, ara i abans mediàtics, reconeguts amb estrelles Michelin.\nDemano que la poseu a les vostres agendes, l’ha gaudiu, i feu els comentaris.\n3 Novembre, 2015\t 2\nMes a prop d’Africa\nEntre Tast i tast\nDonant la volta


Una persona morta i un ferit després de bolcar la seua llanxa enfront de la costa de Gijón\nEl supervivent del naufragi, traslladat d'urgència a l'hospital\ndissabte, 31 de juliol 2021 - 09:30h\nGran desplegament en la badia de Sant Lorenzo, a Gijón, a l'altura del Sanatori Marítim per a localitzar a dos persones que van caure a la mar després de bolcar la llanxa en la qual es desplaçaven. Segons les primeres informacions, efectius de salvament han tret el cadàver d'una d'elles a l'altura del Rinconín. Els efectius personats en la zona han aconseguit rescatar a l'acompanyant, que ha estat traslladat de manera urgent a l'Hospital. En el lloc dels fets es va personar el Helimer, que va pentinar la zona a la recerca dels nàufrags i que va ser substituït després per l'helicòpter de Bombers d'Astúries amb base en La Morgal.. Ara com ara, es desconeixen els motius pels quals la seua embarcació va bolcar. També va intervenir una llanxa de la Guàrdia Civil, la Creu Roja i diverses ambulàncies.\nEl rescat del primer tripulant, un home d'uns 60 anys d'edat, s'ha produït en els primers minuts de l'operació a càrrec de la moto d'aigua. Presentava fortes contusions i es trobava en estat de xoc, i se li va dipositar a la platja per a rebre les primeres atencions per part d'una UVI Mòbil que li ha traslladat posteriorment a l'Hospital de Cabueñes.\nEl segon tripulant, el cos del qual romania inert i a flotació, va ser rescatat posteriorment per la moto d'aigua i l'embarcació de Bombers de Gijón, després de ser localitzada la seua posició per l'helicòpter de la Morgal en vol estacionari. Va ser traslladat a continuació a instal·lacions del Musel per al seu lliurament a la Guàrdia Civil i el corresponent aixecament del cadàver.\n"Investiguen possibles enverinaments a la platja canina del Campello" "Detingut a Benidorm per gravar amb el seu mòbil relacions íntimes amb una dona"\ngijón ferit ferits guardiacvil costa


Una empresa de Sant Fruitós desenvolupa un sistema per evitar que els residus sòlids arribin a rius i mars - Regió7\nUna empresa de Sant Fruitós desenvolupa un sistema per evitar que els residus sòlids arribin a rius i mars\nAquesta instal·lació pot retenir entre 3 i 5 tones de residus anuals en cada punt on es posi en funcionament\n13·10·20 | 14:18\nLes malles plenes de residus | TecnoConverting\nUns tubs de malla que s'integren als col·lectors d'aigües residuals, de baix cost i fàcil instal·lació, i que fan de contenció dels residus sòlids per evitar que vagin a parar a rius i mars. Aquesta és l'aposta ambiental de TecnoConverting Engineering, de Sant Fruitós de Bages, que ja té el sistema funcionant en alguns punts de Sabadell i Tarragona i ha pogut fer càlculs segons els primers resultats: a cada col·lector, aquestes malles poden arribar a contenir aproximadament entre 3 i 5 tones anuals de residus.\nEls municipis compten amb una xarxa secundària de desaigua que s'utilitza en cas de pluges abundants que el circuit habitual de clavegueram no pot absorbir. En aquest cas, l'aigua es desvia per aquesta xarxa de seguretat per evitar que sobreïxi i inundi la via pública però l'excés de cabal arriba a desembocar sense haver estat filtrat.\nTecno-Grabber és el nom del sistema que està impulsant TecnoConverting i que «aporta una solució molt senzilla a aquest gran problema dels residus que arriben a rius i mars», segons els seus creadors. En aquests col·lectors de seguretat s'hi situen unes malles de contenció que retenen els residus sòlids però deixen passar l'aigua. Amb les primeres proves que s'han fet, es calcula que a cada punt on s'instal·li aquest sistema, i tenint en compte la mitjana d'episodis de pluges fortes, es poden arribar a contenir entre 3 i 5 tones de plàstics i altres residus cada any.\nEn la prova pilot que s'ha fet a Sabadell, cada malla ha atrapat més de 100 kg de residus que s'hi han acumulat després de 3 episodis de pluges. En total, durant un any s'han recollit més de 2,7 tones de residus i s'ha evitat que arribessin al riu. A Tarragona, l'altre municipi que ja ha instal·lat Tecno-Grabber a la platja del Miracle, s'espera que es retinguin unes 5,5 tones anuals de residus.\nEn el cas d'una ciutat de mida mitjana hi pot haver entre 150 i 200 punts al clavegueram susceptibles d'actuar-hi amb aquest sistema, amb la qual cosa es calcula que l'estalvi de residus podria ser d'entre 500 i 1.000 tones anuals en un sol municipi.\nLes malles són «de fàcil instal·lació, a un preu molt assequible enfront d'altres sistemes alternatius i que fins ara s'han mostrat menys efectius, i es poden reutilitzar diverses vegades». Tecno-Grabber està fabricat en un material plàstic d'elevada resistència, una malla trenada, en forma de tub de 2 metres de llargada, capaç de suportar gran quantitat de material sense trencar-se. Habitualment el sistema es pot instal·lar en un sol matí i queda totalment operatiu per funcionar en el primer episodi de pluges que es produeixi. La instal·lació està estudiada perquè aconsegueixi retenir el major volum de sòlids sense provocar embussos d'aigua.


El servei de Reempresa de Cardedeu ha tramitat la cessió d’un comerç de pesca salada - csetc\nEl servei de Reempresa de Cardedeu ha tramitat la cessió d’un comerç de pesca salada\nPosted by CSETC on divendres, juliol 13, 2018 ·\nEl servei de Reempresa, ubicat al Centre de Suport Empresarial i Tecnològic de Cardedeu (CSETC), ha tramitat aquest mes la cessió d’un negoci de pesca salada i productes gourmet, l’Anxoveta. Per qüestions personals, la propietària no es podia fer càrrec de la botiga, i va optar per l’opció de Reempresa per donar continuïtat al comerç i facilitar que una altra persona agafés el relleu del negoci.\nQuina activitat realitza L’Anxoveta?\nC: L’Anxoveta és una botiga al centre històric de Cardedeu dedicada a la pesca salada i la venda de tot tipus de productes Gourmet.\nR: La situació econòmica actual fa que una dona tingui difícil la incorporació al mon laboral amb la meva edat. A més, sempre havia volgut tenir el meu propi negoci, així que quan va sorgir l’oportunitat no m’ho vaig pensar.\nCom ha sigut el vostre procés?\nC: Jo volia trobar a algú que tingués tanta il·lusió com jo quan vaig començar i amb el que poder confiar. Ha sigut una part molt important de la meva vida i volia assegurar-me que la deixava en les millors mans per poder garantir la continuïtat.\nR: Amb la Roser enseguida ens vam entendre i es va establir una relació de confiança molt estreta. Ha posat totes les facilitats perquè pogués seguir amb el seu relleu, desitjo que els clients pensin el mateix i poder oferir el mateix servei de qualitat que donava ella.\nR: Per mi ha sigut important la bona relació que s’ha establert entre nosaltres, la confiança que m’ha donat i la facilitat per ensenyar tots els aspectes de l’empresa per poder oferir el mateix servei.\nC: Crec que tal i com ha indicat la Rosa és important facilitar les coses. Al final les dues volem el mateix, i és que l’Anxoveta estigui oberta durant molts anys.


Com evitar el xantatge de les contrasenyes a internet?\nQualsevol internauta que com a mínim utilitzi una contrasenya (ja sigui per a accedir al correu, a un fòrum o a jocs en línia, per posar-ne només uns quants exemples) pot ser víctima del xantatge de ciberdelinqüents.\nCom evitar el xantatge de les contrasenyes a internet?. Foto: Jordi Preñanosa\nUsar contrasenyes que combinin números, lletres minúscules i majúscules i caràcters especials, que siguin diferents per a cada lloc web i canviar-les cada mig any són alguns dels consells informàtics que ho posen difícil als furoners (hackers) que es dediquen a extorsionar els usuaris amb les contrasenyes.\nSerra també recomana activar un segon factor d’autenticaciósempre que sigui possible. Això permet, per exemple, que si entres al correu des d’una ciutat, una IP o un ordinador que no són els habituals, rebràs un missatge al mòbil amb un codi que hauràs d’introduir per a poder accedir al teu correu electrònic. Així, tot i que ens robin la contrasenya, no podran entrar al servei, ja que el lladre no disposarà d’aquest segon codi, que només rebrà l’usuari al seu mòbil.\nPeriòdicament els ciberdelinqüents filtren milions de contrasenyes a internet. Xarxes tan populars com Dropbox,Adobe, LinkedIn, Tumblr, Baddoo, Gmail, Twitter o PlayStationhan estat víctimes de robatoris d’informació d’usuaris en els últims anys.\nEt mereixes el teu èxit professional ?


Allotjaments de confiança – Fundació Emys\nAquests son alguns dels allotjaments rurals de la Plana de la Selva a prop de la nostra finca que recomanem si esteu uns dies per la zona.\nWeb Mas Huix\nTurisme Rural “Can Rajoler” és un allotjament rural independent, situat a la comarca de la Selva al Gironès.\nLa casa pairal es troba en un paratge formidable en un entorn que de ben segur us aportarà tranquil·litat, a prop de Can Moragues.\nWeb Can Rajoler\nCan Torrelles de la Riba és una Masia Típica Catalana del segle XVII, situada a la Comarca de la Selva, banyada per la Costa Brava a 2 km del nucli urbà de Riudarenes.\nUna finca on passejar, collir bolets, espàrrecs de marge o riques mores depenent de l’estació.\nWeb Can Torrellas\nCan Micos és una casa rural de lloguer íntegre per a grups de 14 a 20 persones situada a la Serramagra de Riudarenes entre camps.\nAmb una situació privilegiada a Girona, la masia està envoltada de camps de conreu i pinedes mediterrànies, amb vistes obertes al massís del Montseny, a prop de Barcelona i al costat de la Costa Brava.\nWeb Can Micos


Les Festes de Sant Llorenç d’Alaior se celebraran sense la participació de la qualcada\nAquest any, a les festes majors d’Alaior, Sant Llorenç, no se celebraran actes amb la presència de cavalls.\nAixí es va decidir de manera coordinada entre tots els assistents ahir a les reunions mantingudes entre el consistori, la Junta de Caixers, Junta Ciutadana i Comissió de Festes, conscients que la situació sanitària actual impedeix la celebració de cap mena d’acte multitudinari.\nDes de l’absolut respecte i estima cap a la festa, els seus orígens i tot el que significa pel poble d’Alaior, el consistori considera que ara més que mai s’ha de prioritzar i primar la salut i la seguretat dels ciutadans.\nJosé Luis Benejam, batle d’Alaior ha declarat que «tots els alaiorencs contam cada any els dies que falten perquè arribi el millor cap de setmana de l’any, Sant Llorenç. Uns dies per compartir, per celebrar, de recordar als que ja no hi són, de fer poble, d’unió. Però enguany hem de ser responsables, i actuant amb seny, s’ha pres aquesta dolorosa però necessària decisió conjunta».\n«La qualcada és un dels eixos principals de la nostra festa i un dels trets més identificatius i especials del nostre municipi. Però per preservar en tot moment la salut dels veïns i veïnes, a les festes majors no es podran celebrar actes que congreguin a moltes persones», ha afegit Benejam.\nD’altra banda, Benejam ha anunciat que entorn de les festes, l’ajuntament posarà en marxa una campanya de conscienciació ciutadana baix el lema ‘Sant Llorenç amb seny’. «Des de l’Ajuntament d’Alaior apel·lam al sentit comú, la responsabilitat i solidaritat de tots els alaiorencs i alaiorenques a l’hora d’enfrontar la celebració d’aquests dies tradicionalment tan emotius pel poble», ha destacat el batle d’Alaior.\nAixí mateix, entre tots també es va prendre la decisió de no dur a terme la desfilada de carrosses, els focs artificials i la fira.\nL’Ajuntament d’Alaior vol remarcar que així i tot, sí que tindran lloc tots els actes on es pugui controlar l’aforament de persones i respectar les mesures de distanciament social.\nLes Festes de Sant Llorenç 2020 seran unes festes diferents i atípiques, però no menys especials.


Els nois amb Asperger fan un taller de galetes de nadal\n5 desembre, 2017 Fundacio Friends Novetats\nEls nois i noies del servei prelaboral PROI estan preparant ja les tradicionals galtes de nadal. L’elaboració d’aquestes galetes forma part d’un projecte transversal en el que adquireixen diferents habilitats i apliquen coneixements apresos durant el trimestre.\nCuina. Pastat, cocció i decoració de galetes (Taller de cuina i cadena de creació)\nDisseny de catàleg online. Aplicar coneixements de Photoshop adquirits en curs de Fundació Estimia.\nConeixements financers. Càlcul de cost del producte i confecció de fulla de comandes. Gestió dels diners i balanç final del nostre projecte.\nHabilitats socials. Recepció de comandes per email i per telèfon; atenció al client.\nAutonomia personal: Repartiment a domicili que permet treballar autonomia en el transport, i gestió dels diners en el cobrament.\nAquí teniu el catàleg per a que pogueu fer les vostres dolces comandes. Bon nadal i bon profit!!!\nCatàleg galetes de nadal


Valencia Basket viatjarà un any més amb les maletes i motxilles de Gabol | Notícies Dígitals\nValencia Basket viatjarà un any més amb les maletes i motxilles de Gabol\n30/06/2021 gabol, patrociandor oficial, valencia basket\nGabol i Valencia Basket han aconseguit un acord perquè esta empresa es mantinga com a “patrocinador oficial” de l’entitat taronja durant la temporada 2021-22. Gabol ha sigut patrocinador del club de manera ininterrompuda des de 2015, i tornarà a proveir de maletes i motxilles als nostres primers equips en els seus viatges per Espanya i Europa en la pròxima temporada.\nA més de les motxilles i maletes, Gabol és present en el dia a dia del València Basket amb gran presència en el frontal de la nostra sala de premsa.\nJocs de maletes per a aficionats\nGràcies a aquest acord, els aficionats del València Basket podran guanyar jocs de maletes de Gabol en concursos en xarxes socials que tindran lloc aquesta pròxima temporada. Roman atent a les nostres xarxes socials!\nGabol és una empresa valenciana especialitzada en el disseny, producció i comercialització de maletes, bosses, carteres i motxilles escolars. El seu origen es remunta a l’any 1965, quan la família Gallego comença a fabricar productes de marroquineria des del seu xicotet taller a Burjassot. Hui dia, són presents en 65 països per tot el món i compten amb més de 1.600 punts de venda a Espanya.\n← El calendari de #LigaSantander de l’Elx CF per a la temporada 2021/2022\nLorena Segura visita el 32é Campus d’Estiu de Valencia Basket →


La poesia, eina de socialització i d’interculturalitat | El marcapàgines\n19 març 2016Publicat en Aprenentatge de la llengua, Dona, Experiències, Poesia\nL’ensenyament de persones adultes i l’aprenentatge continu són dos temes que sempre m’han interessat i que considere que haurien de formar part central dels interessos de totes les nacions.\nAl Centre de Formació de Persones Adultes on treballe enguany conviuen onze llengües diferents i gent d’ací i d’allà que, per diferents casuístiques a la vida, hem anat a parar a Algemesí, una ciutat de la Ribera Alta.\nPer tal de commemorar el dia de la dona, vam decidir aprofitar-nos d’aquesta multiculturalitat i preparar un recital de poesia escrita per poetesses de cadascuna de les cultures representades a l’escola. D’aquesta manera, tots podríem escoltar com sonen les llengües maternes dels nostres companys i companyes que vénen de Finlàndia, Ucraïna, Rússia, Anglaterra, França, Marroc, Alemanya, Lituània, Japó o Argentina. A més, per tal d’entendre el significat del poema, vam treballar les traduccions d’aquests al valencià i les vam projectar alhora que llegien les versions originals. Entenem així que la poesia és una eina de socialització i d’interculturalitat, ja que afavoreix la participació en la societat i el sentiment de pertinença a una col·lectivitat (podeu llegir més sobre açò a Poesia i educació, de Glòria Bordons).\nD’entre els alumnes que tenim enguany també compten amb dos músics professionals que vénen de Lituània, que no van dubtar a participar en el recital aportant la música amb viola i piano. Tot plegat, el resultat final va ser d’allò més lluït i la poesia ens va servir d’excusa per tal d’apropar-nos a altres cultures i llengües que, tot i tenir-les ben a prop, ens són moltes vegades alienes.\nUs deixe ací la presentació que vam preparar amb les traduccions dels poemes i us anime a muntar recitals d’aquest tipus als vostres centres, paga molt la pena!\nEtiquetes: acollida, activitats, alfabetització, CFPA, dona, educació, identitat, literatura, llengua materna, multiculturalitat, poesia, ús del català\nPosted març 21, 2016 at 7:50 AM\nQuin exercici més bonic. Enhorabona!!!


El Parc Taulí crea una unitat per coordinar amb els CAP el tractament dels pacients amb seqüeles per la covid-19 La República\nACN Sabadell.-L’Hospital Parc Taulí ha posat en marxa una unitat per coordinar amb els CAP el tractament dels pacients amb seqüeles per covid-19. Segons ha informat el centre, es tracta […]\nACN Sabadell.-L’Hospital Parc Taulí ha posat en marxa una unitat per coordinar amb els CAP el tractament dels pacients amb seqüeles per covid-19. Segons ha informat el centre, es tracta de la primera Unitat Funcional de al Covid de l’Estat i el seu objectiu és permetre el seguiment dels pacients amb seqüeles de la malaltia vírica, algunes de les quals poden aparèixer després d’haver patit la malaltia i tot i fer-ho de manera lleu o asimptomàtica. Paral·lelament, la unitat ha potenciat un estudi basat en proves serològiques a un miler de persones, entre pacients i personal sanitari, per conèixer si s’han generat anticossos. Segons el primer resultats, el 90% dels malalts generen anticossos i entre el 5 i el 10% dels asimptomàtics.\nLa nova unitat està dinamitzada pel director del Servei de Malalties Infeccioses del Taulí, Manuel Cervantes, i compta amb un comitè assistencial format per especialistes en diverses àrees hospitalàries. Totes aquestes es coordinaran amb els metges de família i el conjunt de l’Atenció Primària per fer el seguiment dels protocols. L’atenció al pacient es farà en format híbrid, tant presencial com telemàtica. A més, es farà el seguiment de grups de pacients que han passat el virus de manera més severa, per potenciar la recuperació i per conèixer quines seqüeles es poden cronificar. Fins ara, les seqüeles que s’han pogut atribuir a la covid-19 són diverses. En les formes més severes han predominat la fibrosi pulmonar i la trombosi vascular. La infecció també pot afavorir la formació d’úlceres per decúbit, de vegades severes, i en el pic de la pandèmia es va detectar un increment de lesions isquèmiques cerebrals similars a l’ictus. Cervantes ha afegit que la coordinació amb la primària permetrà “detectar moltes formes incipients que no han arribat a aquesta severitat i que la prevenció evitarà que la malaltia progressi”. En aquest sentit, ja estudia amb Hematologia, Vascular i Diagnòstic per la Imatge paràmetres que permeten detectar qui té un major risc de causar trombosi entre els pacients que han patit la malaltia i es poden beneficiar de tractament que eviti la progressió a formes greus. “No hem de comptar només les morts que hem tingut en pacients ingressats sinó en les que la Covid pot provocar setmanes després de que hagin obtingut l’alta hospitalària. Per això, enfocar el seguiment conjunt des de diferents especialitats ens pot donar una imatge global més real que la visió de cada professional des del seu àmbit”, ha alertat el doctor.La coordinació també se centra en persones que han passat la malaltia de manera benigna o sense senals però que després han presentat diverses lesions a la pell sense gravetat.El 90% dels malalts genera anticossosPel que fa a la recerca, fins ara s’han analitzat més d’un miler de persones a través de proves serològiques a malalts i personal sanitari i els primers resultats apunten a que gairebé el 90% dels qui l’han contret han generat anticossos i que entre els asimptomàtics també hi ha entre el 5% i el 10% amb resposta immune. El pròxim pas és esbrinar si aquests es mantenen en el temps i si són capaços de fer més difícil la transmissió del virus. En aquest sentit, Cervantes ha fet una crida a tots aquells equips que estiguin desenvolupant projectes de recerca a registrar-los als respectius comitès i divulgar-los també en el marc de la Unitat Funcional per poder col·laborar, compartir informació i eines d’anàlisi.Un total de 2.311 persones van donar positiu a la prova PCR al Taulí. D’aquestes, 1.643 van requerir hospitalització, de les quals 188 van ingressar a l’UCI. L’hospital va registrar fins al 27 de maig 352 defuncions. Les poblacions del Vallès Occidental que pertanyen a l’àrea d’influència del centre hospitalari, són Badia del Vallès, Barberà del Vallès, Castellar del Vallès, Cerdanyola del Vallès, Polinyà, Ripollet, Sabadell, Sant Llorenç Savall i Sentmenat, amb un total de 399.729 assegurats.


Una gran exposició de 'Joc de trons' iniciarà gira mundial a Barcelona\nPublicat 14/9/2017 13:22:45CET\nUna gran exposició sobre la sèrie 'Joc de trons' iniciarà gira mundial en el Museu Marítim de Barcelona el proper 28 d'octubre, amb peces de vestuari, atrezzo, decorats i objectes en un entorn en què no faltaran els paisatges hivernals del Nord i els majestuosos escenaris de Desembarcament del Rei.\nHo han anunciat aquest dijous els organitzadors de l'exposició 'Game of Thrones: The Touring Exhibition' --la major fins avui-- que són HBO Global Licensing, la productora GES i la promotora local Sold Out, que col·laborarà amb la productora francesa Encore.\nL'exposició comptarà amb diverses zones de temàtica dinàmica que representaran diferents localitzacions de la sèrie i en les quals es mostraran peces de vestuari, atrezo, decorats i objectes en un entorn envolupant.\nAixí evocarà també l'arbolada del Camí ral, la conquistada ciutat de Meereen amb les seves casernes de guerrers Immaculats i els fidels de la Casa Targaryen, a més d'acollir escenaris emblemàtics de la misteriosa Casa de Blanc i Negre, el Castell Negre, llar de la Guàrdia de la Nit i les gelades terres de Més enllà del Muro.\nTambé es podrà veure l'espectacular peça central de l'emblemàtic Saló del Tron de Ferro, on els visitants podran visitar la seu del poder dels habitants de Ponent en tota la seva esplendor.\nL'exposició, les entrades de la qual surten a la venda aquest dijous, proposarà una experiència interactiva de més de 1.000 metres quadrats de superfície, inspirada en la reeixida sèrie i permetrà a fans de tot el món experimentar i submergir-se en l'univers artístic de 'Joc de trons'.\n"Ens il·lusiona poder anunciar Barcelona, la porta al Mediterrani, com a ubicació per a l'estrena mundial" de la gran exposició de Juego de tronos, ha afirmat el director creatiu i vicepresident executiu de GES, Eddie Newquist.\nEn la seva opinió, l'estrena a Barcelona representarà la culminació dels esforços conjunts de molts artesans, dissenyadors i artistes de gran talent per crear aquesta col·lecció sense precedents d'objectes, vestuari i decorats emblemàtics, i mostrar-la a fans de tot el món.


Bocins per xalar - Conca Comerç\nCarrer La Torre, 5 Baixos, 08700, Igualada\nBotiga especialitzada en formatges i altres especialitats. Podràs trobar més de 80 varietats diferents de formatges artesans, de pastor, d’importació.\nEns agrada saber la procedència i qui elabora la majoria dels formatges que tenim a la venda i poder explicar al client per saber el què compra.\nDisposem també d’un petit assortit d’embotits la gran majoria de proximitat. Així mateix també tenim algun producte ibèric o italià per fer més variada l’oferta gastronòmica.\nTambé tenim un ampli assortit de complements com torrades, galetes salades, melmelades, codonyat així com un racó destinat a les begudes més adients per combinar amb els formatges (vins, caves i cerveses artesanals). Disposem d’espai de degustació per tal que es puguin tastar els nostres productes tot fent una copeta de vi, cava o cervesa.\nRealitzem safates de formatges i embotits o mixtes. Només cal que ens diguis les teves preferències i pressupost i te les fem a mida.\nPreparem regals formatgers (assortit de formatges, lots de nadal …)\nGaudeix d’una experiència formatgera i xala amb els nostres formatges i més.


La taxa de mortalitat neonatal ha disminuït en les dues últimes dècades | Consumer\nLa taxa de mortalitat neonatal ha disminuït en les dues últimes dècades\nMalgrat això, ha augmentat la seva proporció en el nombre de morts en la infantesa a escala mundial\nLa taxa de la mortalitat neonatal ha disminuït en els últims anys, si bé ha augmentat la seva proporció en la taxa de mortalitat en la infantesa a escala mundial. Ho recull així un informe de l’Organització Mundial de la Salut (OMS) i Save the Children que abasta 20 anys i la totalitat dels 193 països de l’OMS. L’estudi, publicat en la revista mèdica “PLoS”, pretén mostrar detalladament les tendències al llarg del temps i es prediuen els progressos que es podrien realitzar en el futur.\nLa taxa de mortalitat de nounats ha descendit de 4,6 milions en 1990 a 3,3 milions en 2009, amb un ritme de descens una mica més ràpid a partir de l’any 2000. D’aquesta manera, la taxa de mortalitat de nounats correspon en l’actualitat al 41% del total de defuncions de menors de cinc anys. Aquest descens es deu a l’augment de les inversions en atenció de salut per a la dona i el nen en l’últim decenni, gràcies als Objectius de Desenvolupament del Mil·lenni (ODM) fixats per Nacions Unides, segons l’estudi. Això ha contribuït al fet que els progressos de la supervivència de les mares (2,3% anual) i els menors de cinc anys (2,1% anual) anessin més ràpids que els de la supervivència dels nounats (1,7% anual), sosté el treball.\nAquest estudi deixa clar que el lloc de naixement influeix en les probabilitats de supervivència, de fet gairebé el 99% de les morts de nounats es registren al món en desenvolupament. Segons les seves conclusions, més de la meitat es concentren ara en sol cinc països: Índia, Nigèria, Pakistan, Xina i la República Democràtica del Congo. Encara que, segons expliquen, això es deu a la gran grandària de les seves poblacions.\nEls autors adverteixen que, amb una disminució del 1% anual, Àfrica és la regió del món que més lentament ha progressat. En aquest continent es troben 12 dels 15 països que registren més de 39 defuncions neonatals per 1.000 nascuts vius. Aquests països són Angola, Burundi, Txad, Guinea, Guinea Bissau, Guinea Equatorial, Mali, Mauritània, Moçambic, República Centreafricana, República Democràtica del Congo i Sierra Leone.\nPer contra, dels 10 països que han registrat una disminució de la mortalitat neonatal de més de dos terços en els dos últims decennis, vuit són països d’ingressos alts -Xipre, Estònia, Grècia, Luxemburg, Oman, República Txeca, San Marino i Singapur- i dos el són d’ingressos mitjans -Maldives i Sèrbia-.\núltimes dècades disminueix mortalidad-ca neonatal-ca


Messe Appartements Essen Essen Alemanya - Ofertes d'hotels amb els MILLORS DESCOMPTES EN LÍNIA\nNorbertstrasse 57, Essen Centre, Essen, Alemanya, 45131 - Molt bona ubicació - Veure al mapa\nAppartement Paul - Aliments i begudes\nMés informació sobre Messe Appartements Essen\nSituat a Essen Centre, Messe Appartements Essen és el lloc perfecte per gaudir de Essen i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMesse Appartements Essen ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, reproductor de DVD/CD, nevera, forn microones a cada habitació. L'hotel compta amb una llista completa de comoditats, com jardí. Descobreixi una encantadora mescla de servei profesional i ampla gama de característiques a Messe Appartements Essen.\nEstació de tren d'Essen Stadtwald\nEstació de tren d'Essen Hügel\nDescompte a Messe Appartements Essen


La màscara, ‘Enigmàtica i seductora’, s’imposa com a imatge del Carnestoltes de Pego 2012 – Ràdio Pego\nLa màscara, ‘Enigmàtica i seductora’, s’imposa com a imatge del Carnestoltes de Pego 2012\n19 de desembre de 2011 Sara Garcia 0 Comment\nL’autor de l’obra guanyadora del XX Concurs del Cartell de Carnestoltes de Pego ha estat el vitorià Francisco Irigaray Lorea. S’ha imposat davant la trentena d’obres presentades. La senzillesa o el joc de colors, han estat claus en la decisió del jurat. La quantia econòmica del XX Concurs de Carnestoltes ha disminuït en 100 euros, quedant-se en 500 euros de premi. L’autor dóna el premi a la Fundació Vicent Ferrer.\nPoc després del migdia de dissabte, 17 de desembre, el jurat del XX Concurs del Cartell de Carnestoltes de Pego 2012, ja havia pres una decisió sobre la imatge que anunciarà la festa més popular del municipi l’any que ve. Aqueix jurat va estar format pel regidor de Festes, Raül Tamarit; la regidora de Cultura, Alicia Siscar; Pep Pastor, professor de dibuix i pintura de l’EPA i Joan Sasgar, pintor. Va exercir de secretari del jurat l’animador cultural, Rafel Ruiz. El regidor de Festes anunciava l’obra guanyadora, ‘Enigmàtica i Seductora’ de Francisco Irigaray Lorea, triada per a il•lustrar el Carnestoltes de Pego 2012. Aquest dissseny era elegit entre una trentena d’obres, d’alta qualitat, que s’han presentat enguany al Concurs.\nEl portaveu del jurat, el pintor Joan Sasgar, ressaltava de l’obra que, “el que més ens ha cridat l’atenció és que, sent típics els objectes que representa, els ha transformat de tal manera que el missatge que rebem és molt nítid”. També destacava el color, “molt simple”. I és que es tracta d’una màscara més típica d’altres segles, d’aquestes que s’agafa de la mà. Els colors que ha utilitzat l’autor per crear la imatge són el blau i el blanc sobre fons negre. Per sobre del conjunt, com surant en el no-res, boles roges com en tres dimensions.\nUn altre dels membres del jurat, el professor de dibuix i pintura de l’EPA, Pep Pastor, era clar i contundent respecte als elements que havien decantat la tria. “La senzillesa del missatge i el claret que és”.\nSobre el conjunt d’obres presentades, assenyalava Sasgar que “hi havia molt i era ben difícil perquè el nivell és prou alt”. Reconeixia el pintor que, “com a cartell, qualsevol podia ser”. Per tal d’acotar la selecció final, revelava Joan Sasgar que “hem anat descartant els que queien molt en el tòpic”.\nEls conceptes que representen una festa com Carnestoltes són difícil de descartar o d’eliminar, el que fa que la tria dels dissenys no siga “gens fàcil”, com reconeixia el membre del jurat. Explicava Sasgar que “si tu mires cartells de 1800, ja seguien en el mateix”.\nDestacava Raül Tamarit que, a l’obrir el sobre de l’obra seleccionada per conèixer el nom de l’autor, el jurat es va endur “la grata sorpresa” que l’autor deixava escrit que la dotació del premi es dirigira a la Fundació Vicent Ferrer. Tamarit valorava que “això, a dia d’avui, conforme estem de crisi, es fa estrany però ha sigut una grata sorpresa”.\nTot i que puga semblar poc habitual que el guanyador de l’obra no siga del territori valencià, el cert és que la participació d’autors d’altres comunitats autònomes és comú.\nEl regidor de Festes agraïa la participació dels autors en aquest XX Concurs de Cartells de Carnestoltes i desitjava que “l’any que ve continuen igual o més encara participant”. Confessava Tamarit que “per a nosaltres és un plaer tindre aquest concurs i saber que Carnestoltes de Pego continua sent una referència per a molta gent i esperem que el nivell siga igual o superior cara a l’any que ve”.\nEls cartells participants al XX Concurs de Cartells de Carnestoltes de Pego 2012 s’exposaran durant el mes de febrer a la Casa de Cultura de Pego.\n← Toni Costa suggereix una ‘Mirada subjectiva’ a partir de “l’ambigüitat creada a la superfície pintada”\nLa Plataforma en Defensa de la Llei de Dependència de la Marina Alta es reuneix amb la Xarxa d’Alcaldes per unir forces a favor de la construcció del centre sociosanitari de la Pedrera →


Anticorrupció investiga si l’exsenador socialista Ángel Franco va comprar el vot de la regidora trànsfuga d’Alacant - À Punt\nAnticorrupció investiga si l’exsenador socialista Ángel Franco va comprar el vot de la regidora trànsfuga d’Alacant\nNerea Belmonte va revelar que li oferiren un sou de 3.500 euros i un lloc en les llistes electorals a canvi del seu suport.\nLa regidora del grup de no adscrits de l’Ajuntament d’Alacant, Nerea Belmonte, després de declarar davant el fiscal / Inma de la Concepción\n14 de setembre 2018 - 01:00\nLa Fiscalia Anticorrupció interrogarà l’exsenador del PSOE Ángel Franco en qualitat d’investigat pel presumpte intent de compra del vot de la regidora trànsfuga de l'Ajuntament d'Alacant, Nerea Belmonte, segons fonts de l'acusació pública citades per l’agència Efe.\nFranco compareixerà la setmana que ve davant del fiscal anticorrupció de la província, Felipe Briones, en la causa oberta pel ministeri públic per suborn, arran de la denúncia presentada per dos ciutadans.\nLa regidora Nerea Belmonte, del grup de no adscrits de l’Ajuntament d’Alacant, va ser expulsada de Podem i de la coalició Guanyar Alacant al 2016.\nEl seu vot en blanc va permetre, el passat 19 d'abril, que el PP recuperara l'alcaldia d'Alacant, en detriment del PSPV-PSOE, que no va aconseguir la investidura d’Eva Montesinos. La candidata socialista aspirava a succeir el seu company de formació, l’exalcalde Gabriel Echávarri, que va dimitir després de ser processat per una suposada prevaricació en dues causes judicials.\nUn sou de 3.500 euros i un lloc en les llistes electoral a canvi del vot\nUna setmana després de la votació, Belmonte va revelar que li havien oferit un sou de 3.500 euros mensuals i un lloc en les llistes electorals, sense especificar un partit en concret, però excloent expressament el Partit Popular i suggerint que l’oferta havia partit de la bancada de l'esquerra. Presumptament, amb l’objectiu d’assegurar el suport a la candidata socialista Eva Montesinos.\nEl fiscal Briones ja ha pres declaració en el cas, en qualitat de testimonis, a la pròpia Belmonte i a la seua assessora, Elsa Martínez, exdirectora dels estudis cinematogràfics de la Ciutat de la Llum.


Una constructora va pagar amb fons públics la donació del 3% a CDC | Catalunya | EL PAÍS Catalunya\nSant Fruitós de Bages va aprovar un sobrecost pels mateixos diners que l’empresa va pagar al partit\nBarcelona 7 OCT 2015 - 20:32\tCEST\nEl centre cívic de Sant Fruitós de Bages. salvador redó Regió 7\nL'Ajuntament de Sant Fruitós de Bages (Bages), governat per Convergència (CDC), va aprovar el 2009 un sobrecost de 35.587 euros en les obres de construcció d'un centre cívic, xifra gairebé idèntica als 34.000 euros pagats poc abans per l'adjudicatària a una fundació del partit com a donació. Aquesta dada suma a les evidències que CDC va utilitzar les seves fundacions per cobrar comissions il·legals del 3% per obra pública, el fet que les adjudicatàries podien recuperar els diners gràcies a sobrecostos aprovats pel partit.\nSant Fruitós de Bages és un municipi de 8.000 habitants situat a la conca industrial del riu Llobregat. Com molts ajuntaments, el de la localitat va aprofitar el conegut Pla E –amb el qual el Govern central va intentar reactivar l'economia el 2008– per finançar equipaments, en aquest cas un centre cívic.\nL'obra va ser adjudicada el febrer del 2009 per 1,13 milions d'euros (sense IVA) a la unió temporal d'empreses (UTE) Centre Cívic Sant Fruitós, dominada pel Grup Soler. Aquest grup constructor, amb seu a la veïna localitat de Sallent, va ser el segon major donant entre el 2010 i el 2013 a la fundació CatDem, amb més de 500.000 euros. Segons el Tribunal de Comptes (TCU), la fundació vinculada a Convergència transferia al partit de forma irregular bona part de les donacions rebudes d'adjudicatàries d'obra pública. A l'informe del 2009, el TCU destaca que CatDem va rebre 1,37 milions en donacions, 448.000 dels quals van acabar a les arques de Convergència per treballs injustificats.\nCinc mesos després de l'adjudicació, la UTE Centre Cívic Sant Fruitós va fer un donatiu de 34.000 euros a CatDem. Com ja va avançar EL PAÍS el passat 10 de setembre, aquesta xifra ascendeix gairebé exactament –només difereix en 91 euros– al 3% de l'import de l'adjudicació. Aquell mateix mes de juliol, segons consta a les actes dels plens municipals, l'equip de govern de Sant Fruitós va començar a tramitar un canvi en el projecte de les obres. Entre el 2007 i el 2011, el municipi estava governat amb majoria absoluta per CiU i l'alcalde era el convergent Josep Rafart. Després dels comicis del 2011, Sant Fruitós ha estat governat per una llista independent amb el suport del PSC i, fins el maig passat, per ERC. Ara el regidor és Joan Carles Batanés, de Gent Fent Poble.\nEl canvi en el projecte, aprovat finalment en un ple extraordinari el desembre del 2009, suposava un sobrecost en l'obra de 35.587 euros, xifra molt similar a la donació efectuada per la UTE al partit. “Sembla que la donació a Convergència l'acabem pagant tots els contribuents”, afirma l'actual regidor de Seguretat de Sant Fruitós, Tomás Casero (PSC). Aquest diari ja va parlar amb Casero el passat 9 de setembre per la primera informació publicada sobre el projecte. “Llavors només recordava un lleu sobrecost, al qual no vaig donar importància. Però ara que he repassat les actes dels plens i he vist les notícies publicades, tot sembla cobrar sentit”, afegeix.\nL'aprovació del sobrecost el desembre del 2009 va estar envoltada de polèmica, segons les actes dels plens. El mateix Casero va afirmar llavors: “Estem aprovant a corre-cuita un canvi que vostès ja fa temps que tenien decidit. S'aprova, a més, amb l'informe desfavorable de l'interventor i del secretari”, va subratllar. Els edils d'ERC també van mostrar les seves reticències al canvi en el projecte, que suposava modificar unes mampares, reforçar l'estructura per aguantar el seu pes i introduir dues portes antiincendis. El ple, finalment, va aprovar els canvis amb els set vots a favor de CiU i les sis abstencions de l'oposició.\nFinançament via fundacions\nConvergència ha fet durant els últims anys un ús incomparable a Espanya de les seves dues fundacions –CatDem i Barcelona Fòrum– per finançar-se, un fet que ara està investigant la Fiscalia Anticorrupció pel presumpte cobrament de comissions il·legals del 3%. Entre el 2008 i el 2013, les dues entitats van rebre més de 10,3 milions en donacions, gairebé 4 milions dels quals van acabar de forma irregular a les arques del partit, segons el Tribunal de Comptes.\nNomés la fundació FAES, del PP, ha estat capaç d'atreure una xifra similar de donacions. Amb dues particularitats: el PP està implantat a tot Espanya i la FAES mai ha transferit fons al partit. Cap altra formació catalana, excepte Unió, supera els 300.000 euros en donatius a les seves fundacions ni ha transferit diners a les arques del partit.


INFEDA | EL MEU FILL NECESSITA LOGOPÈDIA?\nQuins aspectes es tracten des del Centre Infeda?\nSegurament que tothom coneix a un nen o una nena que acudeix al logopeda, el primer pensament és que l’infant no deu parlar correctament, però el treball logopèdic és molt més ampli i complex que la intervenció d’un so concret, engloba la part de la parla com l’articulació, el quequeig i la disfonia; aspectes més orgànics com la deglució atípica i malformacions orofacials; alteracions més globals del llenguatge, i també de la comunicació.\nEntenem que no sempre és fàcil poder discriminar si el nen necessita logopèdia o si es troba dins dels paràmetres de la normalitat. Els casos de retard o trastorn de la parla són els que primer es detecten tant des de casa com a l’escola, són nens que no articulen correctament algun so o la combinació d’ells en una edat de 4 anys ja que s’espera que tinguin una parla clara i fluïda. Tenen desig per explicar, compartir, però en ocasions acaben dient que no ho saben o desisteixen en els esforços quan veuen que els altres no els entenen, són nens molt conscients de les dificultats i cal acudir a un logopeda el més aviat possible.\nGran part dels casos que reben atenció logopèdica són nens i nenes que presenten una alteració de les seves habilitats lingüístiques globals, tant per un trastorn específic del llenguatge com de manera associada a altres trastorns com el TDAH i Trastorn de l’Espectre Autista (TEA), síndromes, com el Síndrome de Down o el Síndrome d’Asperger, per dificultats en els aprenentatges o retard mental.\nTot i que ens trobem amb casos de diferents gravetats, a trets generals són infants que:\n-Han adquirit el llenguatge oral més tard;\n-L’elaboració de les frases és simple i en frases llargues hi pot haver manca de concordança;\n-Apareixen dificultats en la comprensió de consignes i seguir instruccions;\n-Els hi costa poder explicar una història en un ordre i amb sentit, pot ser que descriguin detalls però passin per alt fets important de la trama;\n-Tenen problemes a l’hora d’accedir al lèxic, en poder anomenar un objecte tot i ser quotidià i conegut;\n-Alteració en processos d’atenció, memòria i raonament.\nAquests nens es poden bloquejar amb facilitat i poden aparèixer inseguretats davant la sensació d’esforç associada a resultats pocs gratificats per ells. El tractament sempre ha d’anar de la mà d’un recolzament emocional, proporcionant eines personals per poder fer front a les dificultats. Des del Centre Infeda a Reus donem resposta a totes les àrees implicades en el llenguatge.


Blog MAR @ la xarxa » Arxiu del blog » El repte d’en Fermí Fernandes per a Pallapupas: aconseguir petons solidaris a l’Hospital del Mar!\n« Com pensa que tracten els mitjans de comunicació el temes científics i de salut?\nProfessionals del servei de Pediatria es preparen per rebre els petons d’en Fermí Fernandes »\n14 gen 2014 per MAR a la xarxa\nL’actor Fermí Fernandes, conegut per la seva participació a programes com Sense Títol, La cosa nostra, Polònia i Crackòvia -d’entre molts altres- s’ha plantejat un repte molt original per ajudar els Pallapupas a continuar la seva tasca a l’Hospital del Mar. L’ajudem a aconseguir-ho?\nEl repte consisteix en guanyar-se un petó de tot el personal sanitari de l’Hospital del Mar a canvi dels donatius que tots i totes fem a través de migranodearena.org. Amb cada aportació, en Fermí farà un petó, així que quants més donatius aconsegueixi més petons podrà fer!. I tota la recaptació anirà destinada íntegrament a Pallapupas perquè puguin continuar omplint de somriures l’Hospital del Mar.\nEl repte el realitzarà el proper 6 de febrer, i haurà de donar tots els petons en un temps rècord de 30 minuts!.\nI com tot repte necessita un entrenament previ, aquests dies en Fermí està practicant amb diferents persones conegudes!. El pots veure amb l’Andreu Buenafuente i la Silvia Abril a l’àlbum de Facebook de Pallapupas!.\nEtiquetes:fermí fernandes, migranodearena, pallapupas, petons, repte


Almassora, contra l'assetjament escolar - País del mar\nInici / BIONAUTES / Almassora, contra l’assetjament escolar\nBIONAUTES CASTELLÓ EDUCACIÓ PORTADA\nPublicat en\tNovembre 10, 2018, 8:43 am\nLa recreació d’una situació de violència per a conscienciar l’alumnat és una de les novetats de l’activitat que va començar el dilluns.\nEl departament municipal d’Educació va activar el dilluns el programa pilot contra l’assetjament escolar previst en els col·legis i instituts d’Almassora. Entre les novetats d’aquesta activitat pionera figura la recreació d’una situació de violència perquè l’alumnat se senta en el paper de l’assetjador, víctima i observador. Les activitats estan dirigides a estudiants de cinquè i sisè de Primària, ESO i Formació Professional.\nLa regidora d’Educació, María José Tormo, va assenyalar que «per primera vegada els companys de classe es posaran en la pell de l’agressor, la víctima i l’entorn, que també té un paper molt important a l’hora de consentir aquest tipus de violència que no volem en les nostres aules». El col·legi Errant Vilar és el primer a iniciar avui (ahir per al lector) les activitats incloses en el pla contra la violència en els centres escolars.\nEls tallers són a càrrec del professor Pau Calduch Ríos, expert en aquesta problemàtica. El programa comença amb la projecció d’un conte on es planteja un problema de bullying. La idea és que els xiquets busquen solucions a eixe problema. En el conte es mostra la vida d’una xiqueta que és molt feliç, però que, al canviar de ciutat i centre, des del primer moment és assetjada i rebutjada per uns quants de la classe. Tots els altres ho veuen però no actuen perquè estan sotmesos al poder dels que fan bullying i perquè tenen por de ficar-se en problemes. El conte no té final, acaba de forma dràstica. Ella acaba aïllada en la seva habitació, on progressivament ha perdut tot el color des del moment que ha sigut rebutjada o assetjada.\nEn la següent part es treballa eixe conte en grups de treball de 4 o 5 alumnes. Per esbrinar què podrien fer els companys, mestres, pares, la mateixa xiqueta… és important fer una posada en comú per reconèixer el problema i buscar quines poden ser les raons que porten a assetjar, i què passa en l’entorn proper. Els assetjadors són víctimes també d’una situació o un problema que cal identificar i ajudar a solucionar. A continuació, s’interpreten casos i solucions i es fa teatre de l’oprimit.\nUna vegada els alumnes ja estan més distesos, es tracta que ells reivindiquen els seus drets davant de tots, i confessar si pateixen casos de maltractament. “En molts casos no es diu el nom del maltractador, però s’alça la veu contra els actes que estan patint. És una situació molt emocional perquè tots acaben demanant ajuda, o perdó, i normalment assetjador i assetjat s’alcen i es fan un abraç, i de vegades hi ha plors i molta valentia per part dels alumnes”.\nDesprés d’eixe moment, hi ha un espai per donar-se les gràcies. En acabant, després d’alliberar tota eixa tensió acumulada, acaben cantant una cançó tots els grups, sense importar l’edat. Per regla general, en primària els xiquets i xiquetes la solen ballar.\nDesprés, els mestres més sensibilitzats poden continuar treballant en dinàmiques de grup. Una d’elles és per sincerar-se, reunir-se cada setmana o deu dies en una mena d’assemblea per treballar les emocions, l’empatia, la resolució de conflictes on es pregunten com estan, si hi ha alguna proposta per millorar la classe, o el treball que es fa.\nEl més enriquidor és que, al final de tot, els alumnes de sisè fan el seu propi conte entre tots, per tal que puguin reproduir el taller en altres classes. Els propis alumnes es converteixen així en dinamitzadors de la resta, donant exemple com a majors del centre.\nEixos xiquets acaben sabent com detectar les injustícies, per la qual cosa serà difícil que siguen assetjadors i que puguin ser assetjats. Seran bons, per tant, donant exemple de valors de convivència.\n«Entenem que és fonamental que xiquets i adolescents senten el mateix que sent qui pateix aquest tipus d’abusos. Per aquest motiu, l’activitat se centra en crear un ambient de confiança per a destapar possibles casos i, sobretot, prevenir l’aparició de comportaments similars”, ha ressaltat la regidora de l’àrea.\nD’altra banda, el departament va celebrar aquest divendres la xarrada «Ni càstigs ni recompenses», dirigida a famílies preocupades per establir límits i solucionar conflictes amb els seus fills. La sala de formació de l’Ajuntament d’Almassora va acollir a les 18.30 hores aquesta activitat gratuïta.\nAjuntament alimnes Almassora assetjament escolar bullying càstigs col.legi Errant Vilar educació escolars ESO famílies guerra maltractament\nEl món animal d’Owen Davey


Jordi Munell, investit per tercer cop alcalde de Ripoll amb l'abstenció del PSC i l'FNC | NacióRipollès\nJordi Munell, investit per tercer cop alcalde de Ripoll amb l'abstenció del PSC i l'FNC\nEl representant de JxCat Inicia un nou mandat sense majoria absoluta i ha ofert mà estesa a la resta de forces per arribar a consensos\nper Redacció, 15 de juny de 2019 a les 16:32 |\nJordi Munell, en una foto de campanya | JxCat\nJordi Munell (JxCat-Junts) ha estat investit alcalde de Ripoll per tercera vegada consecutiva. Aquest cop, però, ho fa sense una majoria absoluta sota el braç.\nDurant la sessió constitutiva d'aquest dissabte, ha estat investit amb els vuit vots del seu partit i l'abstenció del PSC (3 vots) i de l'única regidora elegida de Front Nacional Català (FNC), assolint així la majoria simple necessària. La resta de grups, ERC i Alternativa per Ripoll-CUP, han votat als seus regidors.\nDurant el seu discurs, Munell s'ha compromès a mantenir el tarannà de diàleg i de buscar els màxims consensos amb la resta de forces per treballar plegats per a la ciutat.\nEl moment més tens de la sessió ha estat durant la intervenció de la regidora d'FNC, Sílvia Orriols, quan ha negat ser una força "xenòfoba i racista" mentre entre els assistents han aixecat pancartes on es llegia "Totes som ripolleses".\nLa sessió constitutiva ha començat quan passaven uns deu minuts per les dotze a la sala de plens de l'Ajuntament de Ripoll. El secretari municipal ha anomenat els regidors electes del 26-M i seguidament s'ha constituït la Mesa d'Edat, integrada per l’electe de major i el de menor edat, que han estat el regidor Josep Isern (JxCat) com a president i Aitor Carmona (Alternativa per Ripoll-CUP) com a vocal.\nSeguidament, l'acte ha continuat amb el jurament o promesa del càrrec dels regidors per ordre alfabètic. Alguns dels partits, com JxCat, ERC i Alternativa per Ripoll han fet referència a la voluntat de treballar per la república catalana en les fórmules que han escollit.\nTot seguit, s'ha iniciat el procés de votació per elegir l'alcalde si bé prèviament el portaveu de cada formació ha explicat el sentit de vot. Un cop fetes les votacions el resultat ha estat de vuit vots per a Jordi Munell, quatre abstencions (els tres del PSC i un de JNC), tres vots per a Nani Mora (ERC) i dos per a Aitor Carmona (Alternativa per Ripoll). Com a conseqüència, Munell ha estat proclamat alcalde després d'aconseguir la majoria simple necessària. Seguidament, ha rebut la vara d'alcalde i ha pronunciat el discurs de presa de possessió.\nMà estesa a l'oposició per buscar consensos\nDurant el discurs d'investidura com alcalde de Ripoll, Jordi Munell ha assegurat que, "des de la humilitat" i conscient que ja no tenen aquest cop majoria absoluta, buscaran consensos amb la resta de forces a l'oposició per continuar treballant per un futur millor. Un "tarannà dialogant", ha afegit, que assegura que el seu partit, JxCat, ha demostrat en les anteriors legislatures. En aquest sentit, també ha demanat a la resta de forces polítiques continuar la dinàmica positiva i constructiva dels darrers anys que ha permès aprovar els pressupostos municipals sense vots en contra. "Volem continuar treballant plegats per consensuar al màxim", ha detallat Munell.\nTambé ha fet referència a la recuperació econòmica de la ciutat respecte el 2011, aportant tot detall de dades com ara creació d'ocupació, i ha destacat la necessitat de seguir treballant perquè tots els ciutadans tinguin una feina, estar al costat de les empreses i de les persones i seguir implementant millores com l'arribada de la fibra òptica als polígons.\nDiscurs d'investidura de Jordi Munell Foto: ACN\nD'altra banda, ha citat alguns dels fets que han marcat aquesta passada legislatura, no només per l'1-O i el que ha vingut després com el 155 sinó també pels atemptats del 17-A. Sobre aquells fets només ha dit que "cal aprendre del passat" i mantenir un "esperit de cohesió" a la societat. En cap moment, en canvi, ha fet referència a la irrupció del Front Nacional de Catalunya (FNC), un partit que tots els grups amb representació d'aquesta passada legislatura van acordar fer-li un cordó sanitari per ser "racista i xenòfob". També incloïen la formació Som Catalans, que no ha aconseguit representació.\nERC i PSC es comprometen a ser oposició constructiva\nTant la cap de llista d'ERC, Nani Mora, com la del PSC, Ana Belén-Avilés, han coincidit que treballaran per defensar aquells punts que portaven als programes electorals i de fer una oposició constructiva. En el cas dels republicans, aquests també s'han compromès a estar al costat del govern amb els temes de país i les aspiracions independentistes. Per la seva banda, Belén-Avilés també ha advertit a Munell que l'abstenció d'avui "no és un xec en blanc".\nEl candidat d'Alternativa per Ripoll-CUP, Aitor Carmona, s'ha mostrat satisfet per haver aconseguir trencar la majoria absoluta de JxCAT i ha fet una crida a buscar diàlegs per seguir treballant amb totes les forces. Durant el discurs, ha lamentat l'entrada de l'"odi i la xenofòbia" al consistori, en referència a JNC, i ha dit que la ciutat ha "fracassat" al no haver-ho pogut evitat (ha recordat que més de 600 ciutadans han votat propostes d'aquest tipus) i ha fet una crida a la convivència.\nFinalment, la cap de llista de JNC, Sílvia Orriols, ha protagonitzat el moment més tens de la sessió amb retrets a la resta de forces per haver-los intentat fer una "cacera de bruixes" sense èxit i haver-los "silenciat i calumniat" durant la campanya sense haver sentit abans les seves propostes. Durant el discurs, ha assegurat que no són una formació racista ni xenòfoba malgrat vincular ajudes socials i immigració entre d'altres aspectes. "No odiem els estrangers però en volem parlar", ha manifestat. I tot seguit ha denunciat la "progressiva estrangerització i la imposició d'un pensament únic amb la idea d'una cohesió social quan la realitat ho desmenteix". I ha conclòs que són aquí perquè 500 ripollesos els han votat i "han dit prou" per "iniciar des del bressol de Catalunya la renaixença cultural i nacional de tota la pàtria".\nDurant la seva intervenció, persones del públic han mostrat uns fulls on es podia llegir "Totes som ripolleses".\nJxCAT - JUNTS 2.263 42,48% 8\nERC - AM 936 17,57% 3\nPSC-CP 838 15,73% 3\nAxR-CUP-Amunt 558 10,47% 2\nFNC 503 9,44% 1\nSOM CATALANS 112 2,10% 0\nEleccions municipals 2019, Política, Jordi Munell, JxCat, eleccions municipals 2019


Gasoil per a Cotxes a domicili de qualitat | Gasoils La Selva\nGASOIL PER A COTXES\nOferim gasoil d’automoció i distribuïm gasoil d’automoció a domicili, amb un equip professional.\nEl gasoil per a cotxes és una de les nostres especialitats. Oferim gasoil de qualitat i d’última generació.\nGasoil per a cotxes a domicili\nGasoil automoció a domicili\nOferim gasoil per a cotxes a través d’un servei professional i especialitzat. Oferim el nostre gasoil d’automoció a domicili i comptem amb un equip al seu servei.\nSi està buscant gasoil b per a cotxes o gasoil d’automoció a domicili, tenim la solució. Comptem amb productes d’última generació, alt rendiment i respectuosos amb el planeta.\nSubministrem gasoil d’automoció de forma personalitzada i atenent a les necessitats dels nostres clients, amb la possibilitat de servir el gasoil per a cotxes a domicili.\nContacti’ns sense compromís i descobreixi els avantatges que podem oferir-li. El nostre gasoil d’automoció li ofereix una qualitat única i un resultat òptim.


La gaiata 13 “Sensal”, va ser la protagonista d’un nou cap de setmana magdalener. Començava el seu camí cap a les festes de la Magdalena 2020 i ho va fer amb una presentació màgica, que va estar inspirada en una de les grans sagues cinematogràfiques de tots els temps, Harry Potter.\nEn un escenari molt cuidat i que ens va transportar fins al castell del famós mag, Dumbledore, Ron, Hermione i Harry Potter van amenitzar l’esdeveniment. Així, al ritme de la música de ‘Harry Potter i la pedra filosofal’ va començar la desfilada de la comissió de “Sensal”, els qui van anar accedint a un escenari que acabarien de completar els seus màxims representants per a la Magdalena de 2020, la Madrina Infantil Ainara García Rincón, i la Madrina senyoreta Raquel Prats Borreguero, acompanyades pel President Infantil Joel Gorris Soldevila i el President de la comissió, Carlos Chipirraz Gómez-Millán.\nEn finalitzar l’acte, rebérem la visita dels màxims representants de la Gaiata 5 “Hort dels Corders”, per a convidar-nos al seu acte de presentació la setmana vinent. Els nostres càrrecs 2020, Lourdes, Alejandra i Manel, van acceptar gustosament la invitació, acompanyats per un bon número de sequiolos.\nEnhorabona a la Gaiata 13 i molta sort a la Gaiata 5!


5 de de juliol del 2019\nFantàstics resultats al Campionat de Catalunya d’estiu infantil celebrat a la piscina Sylvia Fontana (Tarragona) durant els dies 5, 6 i 7 de juliol.\nL’equip infantil del CN Amposta va estar representat per Fiona Vizcarro, Alba Silva, Carla Martí, Aaron Gargallo, Marc Duch i Pau Roselló.\nPel que fa als nois del 2004, Pau va competir en les proves de 50, 100, 200, 400 i 800 lliures, quedant el 23, 20, 11, 13 i 20, respectivament, i aconseguint la mínima nacional en la prova de 200 lliures. Marc Duch, ho va fer en les proves de 50, 100 i 200 braça i 100 esquena, acabant el 9, 9, 13 i 37, respectivament.\nde juny (1) de maig (1) de març (3) de febrer (7) de gener (3)\nde desembre (5) de novembre (5) d’octubre (2) d’agost (1) de juliol (5) de juny (2) de maig (1) de febrer (1)\nde desembre (1) de juliol (3) de febrer (2) de gener (1)\nde desembre (2) d’agost (1) de juliol (2) de juny (1) de maig (1) de març (1)\nde desembre (1) de novembre (2)\nCatalunya guanya el Campionat d\_'Espanya per comunitats autònomes.\n21 de de febrer del 2018\nCampionat de Catalunya d\_'Hivern Aleví.\n4 de de febrer del 2019\n15 de de juny del 2017\nDavid Bermejo i Marc Martí, bronze i quarta posició en el Campionat d\_'Espanya celebrat a Gijón\n22 de de març del 2017\n7 de de desembre del 2016\n7 de de juny del 2020\n29 de de maig del 2020\n13 de de març del 2020


Finalitza el Pla Parèntesi Bis després de concedir 847.534'47€ a un total de 394 beneficiaris | Noticias Ayuntamiento de Calp\nAquest pla s'ha centrat en la concessió d'ajudes a autònoms i microempreses amb un màxim de 10 treballadors que figuraren d'alta en el Cens d'empresaris, professionals i retenidors de Calp en activitats diferents de les enumerades en la primera convocatòria i que també s'hagueren vist vist afectades per la pandèmia.\nLes condicions eren idèntiques a les del primer programa que contemplava una ajuda directa de 2.000 euros per cada autònom o microempresa, que s'incrementarà en 200 euros addicionals per persona ocupada al seu càrrec afiliat a la Seguretat Social a data 31 de desembre. La participació en aquestes ajudes és compatible amb subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en el present decret.\nL'alcaldessa, Ana Sala, ha assenyalat “Aquest suport a les empreses i autònoms, que estan lluitant diàriament per a mantindre la seua activitat i l'ocupació continuarà al llarg de tot l'any a través de diferents línies d'ajudes i suspensió de taxes, incrementant fins i tot els recursos disposats en 2020. Aquestes ajudes pretenen també ajudar a sostindre els llocs de treball”.\nEn la primera convocatòria del Pla Parèntesi a Calp es van destinar 693.087.53€ per a 294 sol·licituds d'autònoms i empreses. En la segona convocatòria es pretenia continuar fent costat als sectors que no han rebut fins al moment ajudes i que també han patit els efectes de la crisi.\nEn aquesta convocatòria han pogut sol·licitar les ajudes sectors molt amplis i diversos com a fotògrafs, òptics, dietistes i nutricionistes, confecció amb matèries tèxtils, activitats annexes a les arts gràfiques, promoció immobiliària, joieries, lampisteria, empreses d'instal·lació elèctrica, un gran nombre de comerços al detall, etc.


JxSí i CUP veten els experts sobre el canvi de reglament al Parlament - Diari de Girona\nJxSí i CUP veten els experts sobre el canvi de reglament al Parlament\nEls vots del bloc sobiranista impedeixen la compareixença del catedràtic de Dret Constitucional Xavier Arbós\nJunts pel Sí i la CUP va tornar a utilitzar la seva majoria al Parlament per vetar les compareixences de catedràtics de Dret Constitucional propostes per PSC i Catalunya Sí que es pot a la comissió de reforma del reglament de la Cambra, en veure-les «innecessàries» i «no poder aportar res».\nLa reforma impulsada pels dos grups independentistes modificarà diversos articles del reglament i incorporarà la possibilitat que una proposició de llei es tramiti en lectura única, si ho acorda el ple a sol·licitud dels grups parlamentaris promotors després d'escoltar la Junta de Portaveus de la cambra.\nAixí, la llei de transitorietat jurídica, amb la qual JxSí i la CUP preveuen atorgar a Catalunya un marc jurídic propi i independent de l'estatal, es podria debatre i votar en una sola jornada, sense necessitat de fer abans un debat de totalitat ni el tràmit parlamentari convencional.\nMalgrat estar al costat de Ciutadans i PPC en contra d'aquesta reforma, PSC i SíQueEsPot van ser els únics grups que van registrar propostes de compareixença en comissió de dos catedràtics de Dret Constitucional de la Universitat de Barcelona: Xavier Arbós, proposat per tots dos, i Joan Vintró, a proposta de SíQueEsPot.\nPerò en una reunió de la comissió d'amb prou feines deu minuts de durada, JxSí i CUP han estirat les dues propostes en votar-hi en contra, imposant així la seva majoria per damunt dels vots a favor de PSC, SíQueEsPot i Cs, mentre que el PPC s'ha abstingut.\nUna decisió que ha provocat la «indignació» en grups de l'oposició, ja que aquest fet es va donar amb prou feines dos dies després que JxSí i la CUP bloquegessin la comissió d'investigació sobre el cas Vidal, en rebutjar totes les propostes de compareixença dels altres grups de l'oposició, situació insòlita al Parlament.\nDurant la comissió, el president de JxSí, Jordi Turull, va justificar el seu vot en el fet que «no hi ha precedents ni és habitual que en reformes del reglament hi hagi compareixences de catedràtics de dret constitucional, perquè els qui més coneixen i més experts en el reglament són justament els lletrats del Parlament».\n«No poden aportar res»\n«Aquests dos senyors que vostès proposen tenen evidentment un currículum envejable, són persones de molta solvència, però en la dinàmica d'aquesta reforma no poden aportar res que no puguin aportar els lletrats», va assegurarTurull, que va mostrar «total i absoluta predisposició» a aconseguir un «consens» en les esmenes.\nDes de la CUP, el diputat Benet Salellas va considerar que aquestes compareixences no són «necessàries ni aconsellables»: «Es tracta d'abordar les normes de funcionament de la Cambra i qui ha de proposar, discutir i decidir són els diputats, una funció d'autotutela que tenim conferida», va apuntar.